ET Euroopa Liidu Teataja C 142/2

Prantsuse valitsuse teatis seoses Euroopa Parlamendi ja nõukogu 30. mai 1994. aasta direktiiviga 94/22/EÜ süsivesinike geoloogilise luure, uurimise ja tootmise lubade andmis- ning kasutamistingimuste kohta (1)

(Arvamus vedelate või gaasiliste süsivesinike uurimiseks ainuõigusega tegevusloa ehk nn Permis de Geri loa taotlemise kohta)

(2006/C 142/02)

(EMPs kohaldatav tekst)

26. oktoobril 2005 esitas ettevõte Exceed Energy France SAS, registrijärgse aadressiga 38, rue de Berri, F-75008 Pariis, taotluse viieaastase ainuõigusliku tegevusloa ehk nn Permis de Geri loa saamiseks, et uurida vedelaid ja gaasilisi süsivesinikke Pyrénées Atlantiques'i, Hautes Pyrénées' ja Gers'i departemangude territooriumil asuval umbes 1 405 ruutkilomeetri suurusel alal.

Tegevusluba kehtib järgmiste geograafiliste koordinaatidega määratud maa-alal, kusjuures algmeridiaaniks on Pariisi meridiaan.

PUNKTID PIKKUSKRAADID LAIUSKRAADID A 2,90o O 48,20o N B 2,73o O 48,20o N C 2,73o O 48,14o N D 2,67o O 48,14o N E 2,67o O 48,20o N F 2,30o O 48,20o N G 2,30o O 47,80o N H 2,60o O 47,80o N I 2,60o O 47,90o N J 2,90o O 47,90o N K 2,90o O 48,00o N L 2,85o O 48,00o N M 2,85o O 48,10o N N 2,77o O 48,10o N O 2,77o O 48,16o N P 2,83o O 48,16o N Q 2,83o O 48,14o N R 2,84o O 48,14o N S 2,84o O 48,13o N T 2,90o O 48,13o N

Antud alast on väljas jäetud:

Castera — Lou kontsessiooniala

PUNKTID PIKKUSKRAADID LAIUSKRAADID U 2,46o O 48,19o N V 2,42o O 48,19o N W 2,42o O 48,18o N X 2,38o O 48,18o N Y 2,38o O 48,13o N Z 2,43o O 48,13o N AA 2,43o O 48,14o N AB 2,44o O 48,14o N AC 2,44o O 48,16o N AD 2,45o O 48,16o N AE 2,45o O 48,17o N AF 2,46o O 48,17o N

Laméaci kontsessiooniala

PUNKTID PIKKUSKRAADID LAIUSKRAADID AG 2,35o O 48,16 N AH 2,32o O 48,16o N AI 2,32o O 48,14o N AJ 2,35o O 48,14o N

Taotluste esitamine

Algse taotluse ja konkureerivate taotluste esitajad peavad vastama loa väljaandmiseks vajalikele tingimustele, mis on määratletud kaevandamislube käsitleva 19. aprilli 1995. aasta muudetud dekreedi nr 95-427 artiklites 3, 4 ja 5.

Huvitatud ettevõtted võivad 90 päeva jooksul pärast käesoleva teatise avaldamist esitada konkureeriva taotluse vastavalt menetlusele, mis on kokkuvõtlikult esitatud “Teatises süsivesinike kaevandamisõiguse kohta Prantsusmaal” (avaldatud 30. detsembri 1994. aasta Euroopa Ühenduste Teatajas C 374 lk 11) ja kinnitatud 19. aprilli 1995. aasta dekreediga nr 95-427 kaevandamisõiguse kohta (22. aprilli 1995. aasta Prantsuse Vabariigi Teataja).

Konkureerivad taotlused edastatakse kaevandamisküsimustega tegelevale ministrile allpool osutatud aadressil. Otsused esialgse taotluse ja konkureerivate taotluste kohta võetakse vastu kahe aasta jooksul arvestatuna kuupäevast, mil Prantsuse asutused said kätte esialgse taotluse, seega hiljemalt 17. oktoobriks 2007.

Tingimused ja nõuded kaevandamise teostamise ja peatamise kohta

Taotlejatel palutakse lähtuda kaevandamisseaduse (code minier) artiklist 79 ja artikli 79 lõikest 1 ning 9. mai 1995. aasta muudetud dekreedist nr 95-696, milles käsitletakse kaevandamistegevuse alustamist ja kaevanduskontrolli (11. mai 1995. aasta Prantsuse Vabariigi Teataja).

Täiendavat teavet sellel teemal võib saada majandus-, rahandus- ja tööstusministeeriumist (energia- ja tooraineosakond, energia- ja mineraalressursside talitus, kaevandusalase seadusandluse büroo) — ministère de l'économie, des finances et de l'industrie (direction générale de l'énergie et des matières premières, direction des ressources énergétiques et minérales, bureau de la législation minière) –, aadressil: 61, boulevard Vincent-Auriol, Télédoc 133, F-75703 Paris Cedex 13 [telefon: (33) 144 97 23 02, faks: (33) 144 97 05 70].

Eespool nimetatud õigusaktide sätetega saab tutvuda veebilehel http:// www.legifrance.gouv.fr

(1) EÜT L 164, 30.6.1974.